钦定古今图书集成/明伦汇编/闺媛典/第114卷 > 皇清二十 > 江妇柯氏
## 钦定古今图书集成/明伦汇编/闺媛典/第114卷 > 皇清二十 > 江妇柯氏

按《贵州通志》：柯氏，闽人，寓镇远，适江氏子，生一女，夫溺死，柯闻，擗踊哀号，誓不欲生。翁姑多方慰之，终不可解，乃为筑台。柯辞翁姑，别女伴赴台，受亲属。祭毕，其女牵衣涕泣，留之，从容语女曰：“妇人未嫁从父，既嫁从夫，夫死从子，吾夫死无子，殆天丧我也。” 遂自经。